Diari Oficial de la Generalitat Valenciana


Sumari del DOGV 1711, del 28-01-1992 (1992/823742)

ACORD de 16 de gener de 1992, del Govern Valencià, pel qual estableix les retribucions per a 1992 del personal de la Generalitat Valenciana.
--------------------------------------------------------------------------------------------------------------------------------------------

### Dades del document

Número de DOGV
:   1711

Data del DOGV
:   28-01-1992

Secció del DOGV
:   ALTRES DISPOSICIONS

Número del document
:   1992/823742


Data del document
:   16-01-1992

Organisme emissor
:   Conselleria d'Economia i Hisenda

Tipus de document
:   Acord

Acord de 16 de gener de 1992, del Govern Valencià, pel qual estableix les retribucions per a 1992 del personal de la Generalitat Valenciana.  
El Govern Valencià, en la reunió del dia 16 de gener de 1992, adoptà l'acord següent:  
El títol II de la Llei de la Generalitat Valenciana 7/1991, de 28 de desembre, de Pressupostos per a l?exercici de 1992, estableix un increment retributiu generalitzat del 5% per al personal al seu servei i fixa les quanties anuals de les retribucions bàsiques i del complement de destinació.  
La desviació entre l?índex de preus al consum (IPC) previst i el registrat en l'any 1991, d'acord amb la taxa interanual de novembre de 1991 sobre la del mateix mes de 1990, l'acord de revisió salarial entre les centrals sindicals i l'Administració de la Generalitat Valenciana i la disposició trigèsima de la Llei 31/1991, de 30 de desembre, de Pressupostos Generals de l?Estat per a 1992, obliguen a la corresponent adaptació de les quanties esmentades mitjançant l'aprovació de les taules retributives d'aplicació al personal al servei de la Generalitat Valenciana per a 1992 i a l?establiment d'una paga que compense la desviació esmentada.  
Per això i a proposta conjunta dels consellers d'Economia i Hisenda i d'Administració Pública, d'acord amb el que disposen els articles 25, apartat a) i 26.2 del Decret Legislatiu de 20 de març de 1991, del Govern Valencià, pel qual aprova el text refós de la Llei de la Funció Pública Valenciana, el Govern Valencià,  
ACORDA:  
Primer  
Aprovar les taules retributives següents:  
a) Al personal al servei de l'administració de la Generalitat Valenciana se li aplicarà la taula que figura com annex I.  
b) Al personal estatuari al servei de les institucions sanitàries del Servei Valencià de Salut inclòs en l?àmbit d'aplicació del Reial Decret-Llei 3/1987, d'11 de setembre, se li aplicarà la taula que figura com annex II.  
c) Al personal docent que presta serveis en centres públics dependents de la Conselleria de Cultura, Educació i Ciència se li aplicarà la taula que figura com annex III.  
Segon  
Aprovar un increment retributiu equivalent al 5'7 per 100 respecte a les retribucions corresponents a 1991, per a tot el personal al qual no se li apliquen les taules retributives dels annexos I, II i III d'aquest acord.  
Tercer  
Aprovar per a tot el personal al servei de la Generalitat Valenciana, de les institucions sanitàries del Servei Valencià de Salut i al docent que presta serveis en centres públics dependents de la Conselleria de Cultura, Educació i Ciència, el pagament d'una paga de compensació equivalent al 0'6667 per 100 de les retribucions percebudes en 1991, exceptuant-ne els conceptes següents.  
- Paga de compensació de 1990, establerta en l'Acord del Govern Valencià, de data 10 de gener de 1991.  
- Complement familiar.  
- Complements personals, de garantia i transitoris.  
- Indemnitzacions per raó del servei.  
- Antiguitat del personal inclòs en l?àmbit d?aplicació del Reial Decret-Llei 3/1987, d'11 de setembre, quan aquesta s'hagués calculat d?acord amb el sistema anterior a l?entrada en vigor del reial decret-llei esmentat.  
Aquesta paga es farà efectiva en proporció al temps de serveis prestats durant 1991.  
L'import que resulte en aplicar la paga de compensació es farà efectiu preferentment a càrrec dels crèdits disponibles nets del capítol 1 del pressupost de despeses de 1991.  
Quart  
Autoritzar la Conselleria d'Economia i Hisenda per a realitzar les transferències de crèdit i les generacions de crèdit necessàries per a donar cobertura pressupostària a l'aplicació d'aquest acord.  
València, 16 de gener de 1992.  
El Conseller Secretari del Govern Valencià,   
EMERIT BONO I MARTINEZ  
Veure annex